洛陽

**洛陽**（；傳統英文名：**Loyang**；普通話拼音：Luòyáng），簡稱**洛**，響中國河南西部，家下係地級市，叫**洛陽市**。別名**洛城**（）、**東都**（）、**神都**（）、**京洛**（）、**洛中**（）。洛陽因為近洛水，古時叫**洛邑**（），又寫**雒邑**。佢係東周、東漢、六朝時代嘅中國舊首都。通常佢同關中嘅長安並列，係中國王朝嘅東西兩大首都。佢亦係中國四大古都之一。

洛陽座落喺中國嘅中心平原，東面係省城鄭州，東南係平頂山，南面係南陽，西面係三門峽，北面係濟源，東北係焦作。呢度係中華文明嘅發祥地。

由於喺中國，西長安同東洛陽並立爲兩都制，受中國好強影響嘅日本將平安京嘅西半部叫做長安城（又叫右京），而東半部雅稱做洛陽城（又叫左京），後來右京荒廢，左京繁榮，隨之洛陽成爲成個平安京嘅別名，用一字「洛」來表示京都，亦有京洛、洛中、洛外、上洛呢啲稱呼。

## 地名
洛陽嘅南面流住洛水，呢個就係地名嘅由來。「陽」係「日頭光猛嘅地方」嘅意思，河谷北側斜面呢啲地方可以曬正太陽，指嘅係呢種向陽嘅土地。換句講，山嶽、丘陵嘅斜面稱之爲「陽」嘅地方同河谷相反，係佢嘅南側斜面。喺洛陽，條河由西向東流，日頭喺河嘅南面部分，恆常照住河嘅北面部分。呢種陰陽地名係中國古老嘅作名方式。

另外，洛陽北面有北邙山，王朝時代嘅王侯、貴族、公卿幾乎都埋葬喺呢度。北邙山本來嘅名就叫邙山。因爲邙山喺洛陽北面嘅位置，所以稱呼做北邙山。北邙山本來就係以景色靚而著稱嘅名山。於是，呢個秀麗嘅景色就吸引啲高官大爵一一二二將北邙山當墳場，北邙山就變咗做公共墓地。

洛陽喺數個世紀中有諸如洛邑、洛州等多樣嘅名，但洛陽仲係呢座城市主要嘅名。唐代時作爲東面嘅首都，稱呼做東都，宋代時作爲西面嘅首都，稱呼做西京或者京洛。

周朝時節，佢臨近洛水，雒陽、洛陽嘅寫法共存，秦朝標榜自己係水德，所以正式名定做洛陽。漢朝崇尚火德，踢走洛字嘅三點水，使用雒陽個名，魏朝爲咗表示佢係土德，再次回歸返洛陽嘅名。另外，女帝武則天一時篡奪唐朝，武周朝廷（690年～705年）改佢名做神都，並且立佢爲都。呢個亦喺恢復唐朝後改返原先洛陽嘅名。

「魏都」係而家洛陽第個唔正式嘅名，出自左思《三都賦》中嘅《魏都賦》，噉係因爲洛陽係三國時代魏國嘅首都。

## 史
洛陽嘅位置喺黃河支流嘅洛水流域，亦喺黃河流出黃土高原、出到華北平原嘅位置。即係佢位置喺黃土高原到華北平原嘅出口，而黃土高原有啲黃河支流嘅流域養住啲重要勢力，如渭水（周、秦）、汾水（晉國），另外由於有邙山，佢遮住咗黃河幹流嘅氾濫。因爲噉，當地留低咗新石器時代嘅重要遺蹟，當中有認爲相當於古典傳承講嘅夏朝嘅二里頭遺蹟，以及商朝初期嘅都城遺蹟偃師商城。

到周成王時代，滅商之後，作爲周朝東方經營嘅據點，設爲下都，建築起洛邑都城，稱呼做王城、成周、東都，呢個就係洛陽歷史嘅開始，大約係前11世紀，召康公（亦即召公奭）據周公嘅令去建造。周平王時代（約前770年），渭水流域嘅宗周鎬京城（後世嘅長安）由於戰亂而荒廢，於是遷都來呢度，變成東周嘅京都。原本天子住喺王城，後來因爲王子朝之亂呢場內亂，前510年喺王城東面起咗周城，當時有東西兩個周王分據，直到內亂終結先至統一。前256年，秦國打敗周國，之後由佢統一中國。

由於噉嘅背景，中國古代王朝都將首都機能擔當畀長安同洛陽，因爲長安結合咗渭水流域嘅軍事力量，而洛陽有華北平原嘅經濟力量，於是佢哋構成東西兩都嘅形態，東漢、曹魏、西晉、北魏、隋朝、唐朝、後梁、後唐、後晉都建都喺呢度。到咗漢高祖劉邦開創嘅漢朝時期，洛陽發展成大都市，通過黃河好多物資入咗來，就噉變成經濟發達嘅都市。之後，漢世祖劉秀打敗外戚王莽，定洛陽做首都，個都市更加發展。自25年到190年，從漢光武帝到漢獻帝在位初頭，都係東漢嘅京都，結果洛陽成爲經濟同政治兩面都有相當發展嘅都市。

68年，中國第一間佛教寺廟白馬寺喺洛陽落成。呢間寺現今仲存在，雖然佢啲建築屬之後嘅時代，主要屬16世紀。安世高係最先喺洛陽廣播佛教嘅和尚之一。

190年，東漢末年歷經十常侍之亂，最後畀董卓揸得政權，因爲佢專橫，結果惹來咗反董卓聯合軍。相國董卓爲咗避開佢，遷都去長安，落令屠戮搶劫洛陽，放火燒呢座城市，令佢變成廢墟，百年來嘅繁華毀於一旦，啲建築文物夷平曬。董卓濫用權力，結果死喺王允同呂布手上，但中央政府癱瘓咗，各地軍閥亂立。當中強勢嘅軍閥曹操建議皇帝再建洛陽，而將首都臨時搬去喺而家河南嘅許。

魏國建立，曹操嘅仔文帝曹丕再次整備洛陽，起咗新皇宮，好多居民移徙入來，洛陽又恢復成華麗繁昌嘅都市。自三國嘅魏國到西晉嘅晉愍帝（316年），首都都定喺洛陽。咁多個世紀以來，洛陽都係中華古代嘅經濟、社會中心。但洛陽嘅華麗繁榮喺中途打斷，4世紀時北方遊牧民族開始侵入華北。晉朝喺各派反叛力量嘅壓力下，將京都轉去建康（今日嘅南京），河南埞方相繼畀後趙（319年～351年）、前燕（334年～370年）、前秦（351年～394年）、後燕（384年～407年）、後秦（384年～417年）等佔領，呢座京城亦就近乎完全破壞。

439年北魏（386年～534年）統一咗北中國，493年（太和十七年），北魏皇帝魏孝文帝從山西大同搬首都去洛陽，開始建築龍門石窟呢座石窟寺院，個位置就喺洛陽市郊外。到中唐爲止，石窟中作咗三萬件佛像。2000年登錄爲UNESCO世界遺產。

北魏喺534年分裂，589年隋朝統一中國。隋煬帝楊廣唔聽百姓意見，做咗好多無理舉動，佢老豆隋文帝楊堅將首都安喺長安，而佢就搬咗去洛陽，呢個係隋朝亡國嘅原因之一。楊廣在皇位時，強制班百姓搞土木工事，喺洛陽起咗大隋宮，又挖咗大運河。

從三國時代嘅吳國到南朝統治下，江南進一步開發，取代咗華北平原，作爲穀倉地帶而地位上升，隋朝南北統一，建設咗大運河，確立咗政權喺華北、生產力喺江南嘅形態，而洛陽係個集積地，連結咗江南嘅物資同長安嘅軍事、政治。唐朝統一中國，洛陽作爲繁榮嘅東都，成爲僅次於長安嘅大都市，雖然呢陣時洛陽嘅政治城市機能衰退咗，但通過黃河，佢嘅經濟城市機能冇變到，曾經係啲首富集中居住嘅都市。

但係隨住唐王朝衰退、滅亡，渭水流域嘅軍事政治地位凋落，一系列戰亂令洛陽開始式微。喺宋朝之前，907年後梁皇帝太祖朱温定洛陽做京都，叫做西都，直到913年後梁末帝初頭都係後梁嘅京都。923年後唐掌權，佢又做咗後唐嘅京都，叫做東都。936年後晉改佢名做西京，定都呢度一年。

之後東方嘅開封取代咗洛陽嘅地位，成爲江南生產力移送去華北嘅新集積地，個經濟格局變咗。因爲噉，經歷過五代十國時代而建國嘅宋朝就定開封爲首都，然後元代以降，政治中心轉移去北京，因爲北京有面臨蒙古高原東部騎馬軍事力嘅背景，而長江邊嘅大都市南京集積住江南嘅財富，呢個南北形態確立咗後，洛陽歷史上嘅首都機能就喪失咗。於是作爲中國本土中心地嘅重要性變得低下，但作爲河南地方嘅主要都市嘅地位持續到而家。

洛陽響明清時期為治，民國時期設有專員公署，設置洛陽專區，並一度為民國行都。1948年置洛陽市，但為縣級市，屬洛陽地區管轄，1954年、1964年兩次升為地級市（省轄市）。而今洛陽係個繁榮嘅都市，日頭同其他城市冇咩唔同，而夜晚亦有啲燈光景緻。特別喺市中心週邊、副中心週邊有好多霓虹燈，顯得街景華麗。而家洛陽係個電氣耗能大嘅城市，所以喺度努力節約電力使用。

## 地理同氣候
洛陽位於河南省西部、黃河嘅中游。東面係鄭州，東南係平頂山，南面係南陽，西面係三門峽，北面係濟源，東北接住焦作。

總面積1萬5230平方公里，市區面積803平方公里。地形上山地佔45.51%，丘陵佔40.73%，平原佔13.8%。黃河、洛河、、、瀍河流過佢嘅領域內。東面係虎牢關，西面係函谷關，北面係，南面係。同時佢鄰接中嶽嵩山。所以呢度自古係兵家必爭之地，亦係歷代帝王考慮建都嘅土地。

洛陽市嘅氣候屬大陸性氣候。特徵係四季分明，冬季寒冷而降水少，春季乾燥而風多，夏季暑氣非常之重，雨水多而集中。秋季晴朗，日照時間長。年平均氣溫14.7℃，年平均降水量599.5毫米。

## 人口
2019年尾洛陽總人口692萬多啲，市區人口230萬幾。

洛陽市有各樣民族雜居，呢個數合埋有45個民族。當中漢族有674萬人，佔成個市人口嘅98.8%。其他少數民族近8.1萬人，佔咗市人口嘅1.2%。少數民族以回族為主，近6萬人，佔少數民族人口80%以上。超過千人嘅少數民族有回族、滿洲族、蒙古族。

## 文化

龍門石窟自2000年11月起列入UNESCO嘅世界遺產名錄。白馬寺喺今日舊城東面21公里處。關林係紀念三國英雄關羽而建造嘅一系列廟宇，離城南嘅石窟幾近。洛陽古墓博物館喺城北，係中國最大嘅陵墓博物館。位於市中心。

洛陽亦有名在於佢係各類牡丹嘅培育中心。牡丹花亦係呢座城市嘅花類表徵。

## 政區
洛陽市管六區八縣一縣級市，分別係：
*市轄區
**澗西區、西工區、老城區、瀍河區、洛龍區、吉利區
*縣級市
**偃師市
*縣
**孟津縣、新安縣、宜陽縣、伊川縣、嵩縣、汝陽縣、洛寧縣、欒川縣

### 轄下變動年表
#### 洛陽專區（1949年—1954年）
*1949年10月1號，中華人民共和國河南省洛陽專區成立，有洛陽市、洛陽縣、偃師縣、孟津縣、新安縣、宜陽縣、伊陽縣、伊川縣、嵩縣（1市8縣）
*1952年4月8號，陝州專區嘅陝縣、澠池縣、洛寧縣、盧氏縣、欒川縣、靈寶縣、閿鄉縣編入（1市15縣）
*1954年4月19號，洛陽市由縣級昇爲地級（15縣）

#### 洛陽市、洛陽專區（1954年—1958年）
*1954年4月19號，洛陽市昇爲地級市，脫離洛陽專區，成立一區、二區、郊區（市3區，專區15縣）
**6月21號，閿鄉併入靈寶（市3區，專區14縣）
**9月4號，許昌專區嘅臨汝縣編入（市3區，專區15縣）
*1955年3月4號，洛陽縣一部分畀咗洛陽市嘅郊區（市3區，專區15縣）
**11月7號，洛陽縣解體，分入孟津、偃師、宜陽（市3區，專區14縣）
**12月，一區同二區合併，成老城區（市2區，專區14縣）
*1956年3月17號，郊區分出部分成立澗西區，老城分出部分成立西工區（市4區，專區14縣）
**6月30號，孟津畀咗一部分入洛陽市嘅郊區（市4區，專區14縣）
*1957年3月26號，陝縣分出一部分，成立地級市三門峽市（市4區，專區14縣）
*1958年12月8號，洛陽市、三門峽市編入洛陽專區，洛陽同三門峽由地級市降爲縣級市（專區2市14縣）

#### 洛陽專區（1958年—1964年）
*1958年12月8號，洛陽市、三門峽市編入洛陽專區，洛陽同三門峽由地級市降爲縣級市（2市14縣）
*1959年8月21號，伊陽改名做汝陽（2市14縣）
**10月1號，陝縣併入三門峽市（2市13縣）
*1960年8月15號，欒川併入嵩縣（2市12縣）
*1961年10月5號，欒川從嵩縣度恢復返（2市13縣）
*1962年3月27號，陝縣從三門峽度恢復返（2市14縣）
*1964年4月30號，洛陽市恢復爲地級市（1市14縣）

#### 洛陽市、洛陽專區（1964年—1969年）
*1964年4月30號，洛陽市恢復爲地級市，設澗西區、洛北區、瀍河回族區、郊區（市4區，專區1市14縣）
*1969年3月15號，洛陽專區改名做洛陽地區（市4區，地區1市14縣）

#### 洛陽市、洛陽地區（1969年—1986年）
*1970年1月27號，澠池分出部分，成立義馬礦區（市4區，地區1市14縣1礦區）
*1971年11月8號，孟津由地區畀入市（市4區1縣，地區1市13縣1礦區）
*1975年12月20號，洛北分出一部分，成立西工區（市5區1縣，地區1市13縣1礦區）
*1976年11月12號，洛陽市畀返孟津入地區（市5區，地區1市14縣1礦區）
*1981年4月4號，義馬礦區昇爲縣級市義馬市（市5區，地區2市14縣）
*1982年1月30號，洛北改名做老城區（市5區，地區2市14縣）
**8月13號，新鄉地區嘅孟縣、濟源縣各分出一部，合成吉利區（市6區，地區2市14縣）
*1983年9月1號，地區畀咗新安、偃師、孟津入市（市6區3縣，地區2市11縣）
*1986年1月18號，洛陽地區解體，三門峽市恢復爲地級市；義馬、澠池、陝縣、靈寶、盧氏畀咗三門峽市；欒川、嵩縣、汝陽、宜陽、伊川、洛寧畀咗洛陽市；臨汝畀咗平頂山市（市6區9縣）

#### 洛陽市（1986年至今）
*1993年12月15號，偃師由縣昇縣級市，做偃師市（6區1市8縣）
*2000年5月20號，郊區同西工區各出一部，合成洛龍區，郊區淨低部分分割入澗西、西工、老城、瀍河（6區1市8縣）
*2006年6月，宜陽畀咗部分入洛龍（6區1市8縣）
*2007年5月，西工畀咗部分入澗西（6區1市8縣）
*2008年5月，伊川畀咗部分入洛龍（6區1市8縣）
*2009年12月21號，偃師畀咗部分入洛龍（6區1市8縣）
*2010年3月19號，偃師畀咗部分入洛龍（6區1市8縣）
*2011年5月9號，偃師畀咗部分入洛龍（6區1市8縣）
*2013年2月22號，宜陽畀咗部分入洛龍（6區1市8縣）

## 教育
*
*
*
*，洛陽歷史最長嘅中學之一，河南省重點中學
*洛陽工業高等專科學校
*，縮寫PLAUFL

## 旅遊景點
*偃師商代都城遺址
*東周皇城遺址
*白馬寺，位於洛陽舊城東方21公里，係佛教傳來中國時最初起嘅寺。人稱釋源、祖庭
*龍門石窟，位於洛陽市南方14公里，喺龍門山西山，名列中國三大石刻之一，係個藝術寶庫，列入世界遺產
*漢魏洛陽城遺蹟
*隋唐洛陽城遺蹟
*關林廟，三國時蜀國大將關羽嘅頭埋葬嘅地方
*白園，喺龍門山東山，唐代詩人白居易嘅墓
*古墓博物館，中國最早嘅地下式古墓博物館
*洛陽博物館，九朝古都洛陽嘅歷史博物館
*洛陽牡丹，海外知名，每年4月開嘅牡丹花會係中國四大名會之一，有好多人來睇
*含嘉倉
*天津橋
*邙山
*白雲山
*櫻桃溝
*花果山
*鷄冠洞
*小浪底大壩

file:洛阳龙门石窟，Luo Yang Dragon Gate Grottoes - panoramio (12).jpg|龍門石窟
file:白马寺-White Horse Temple.jpg|白馬寺
file:Guanlin.JPG|關林廟
file:洛阳龙门白居易墓.jpg|白居易墓
file:Luòyáng Museum.jpg|洛陽博物館
file:洛阳红牡丹.jpg|洛陽牡丹
file:Lijing Gate,Luoyang.jpg|麗京門


## 交通
### 鐵路
*洛陽站：隴海綫
*洛陽東站：隴海綫、焦柳綫
*洛陽龍門站：鄭西客運專綫

### 航空
*洛陽北郊機場

## 友好城市
洛陽同其他好多國家嘅都市結成咗友好嘅關係。
*岡山市（日本岡山縣）
*:1981年4月6號
*圖爾（法國）
*:1982年12月2號
*須賀川（日本福島縣）
*:1993年8月1號
*普羅夫迪夫（保加利亞）
*:1994年8月1號
*（美國威斯康星）
*:1997年10月21號
*他里亞池（俄國）
*:2000年4月25號
*橿原（日本奈良縣）
*:2006年2月12號
*艾拿里斯堡（西班牙）
*:2010年4月10號
*光州（韓國）
*:2012年8月23號

## 攷

## 出面網頁

*洛陽市政府網站